УВАЖАЕМИ ГОСПОЖИ И ГОСПОДА,

На 31.10 информацията в ИСРМ беше обновена с подадените след началото на учебната година от училищата и ДГ данни. Част от данните, за която бяха идентифицирани определени липси и разминавания са изпратени за повторно потвърждение на ГРАО. В ИСРМ е заредена информация за набори 2014 и 2015 (набор 2015 не излиза при филтриране на деца за обхват).

Нововъведения в ИСРМ през периода от април 2019г. до ноември 2019г.

1. Медицински бележки:

\* Добавените в системата медицински бележки се насочват към потребителите в РЗИ според областта на практикуващият лекар издал документа.

\* За по-добра информираност е добавена легенда за статуса на всяка медицинска бележка: "валидна", "невалидна", "за проверка" и "фалшива".

1. Заявления за национално външно оценяване (НВО) – във връзка с провеждането и неучастието на някои от учениците в национално външно оценяване след 7-ми клас, както и незаписването след трети етап на класиране, се въведе възможност за отбелязване на причина за това.
2. Във връзка с по-подробна информираност относно потребителския акаунт в ИСРМ, всеки потребител получава подробна информация за потребителския си профил, ролята си в системата и екипа/ите, към кой(и)то е причислен. Тази възможност е налична, след вход в ИСРМ и позициониране на курсора на мишката върху потребителското име изписано в десния край на основното меню.
3. Във връзка със сформирането на екипите за обхват, въвеждането на нови и премахването на вече добавени акаунти, е внедрена възможност потребителски акаунти със статус „неактивен“ да не се показват при добавянето на членове към екип, при генерирането на екипни дейности и отразяването на формуляри.
4. Във връзка с работата на служители от инспекцията по труда се въведоха две нови роли „Администратор инспекция по труда“, който получава достъп до мерките и профилите на учениците в цялата страна и „Служител инспекция по труда“ с достъп до профили и мерките на учениците според областта на потребителя.
5. В профила на ученик/дете, текстовото поле за посочване на причина за незаписване в учебно заведение е заменено от падащ списък, от който се избира някоя от изброените причини (при идентифициране на повече от една причина се посочва водещата).
6. Във връзка с класифицирането на училища и детски градини, при които рискът от отпадане е особено голям е въведена информационна карта по области.
7. Във връзка с обработката на писма за натрупани месечни отсъствия през новата учебна година, в страницата за генериране на писмо за деца/ученици с натрупани месечни отсъствия(за училища и детски градини) и на страницата за обработка на писма(общини и районни кметства), е въведен филтър „учебна година“. Използвайки филтъра се показват само писма за съответния период.
8. Във връзка с проследяването на мерките за деца и ученици, на представителите на образователни институции (училища и детски градини) е осигурен достъп до страница „Ученици – мерки“. Мерките, които могат да се четат или четат и записват са в зависимост от зададените права в системата.
9. Във връзка с обработването на протоколи за физическо посещение на адрес и въвеждането на информацията от тях в системата, при създаване на дейност от тип „отразяване на формуляр“ автоматично се добавя мярка с код 1000 „Протокол за физическо посещение на адрес за обхват”, като към нея могат да се добавят допълнителни под мерки или мерки към самата дейност.
10. Въведени са изменения по някои от статусите на деца и ученици, както следва:

\* Наименованието на статус „Незаписан“ е променено на „Никога незаписван“ – този статус се отнася за деца, които до момента не са били част от образователната система;

\* Промените на „Актуален статус“ вече са исторически проследими.

\*При необходимост от спешна реакция, може да ни пишете на safeschool@mon.bg или ни позвъните на тел. 0700 20 250.

Поздрави,

Екипът на „Посещаемо и Безопасно Училище“